Tiedote 13.4.2017
Heti vapaa julkaistavaksi

**Lenovo, WKND ja Blockfest ainutlaatuiseen yhteistyöhön – mukana nousevia kykyjä**

Lenovon lanseeraama Jätä Jälki -kampanja kerää yhteen luovan alan nuoret tekijät

Kiirastorstaina käynnistyneen Jätä Jälki –kampanjan keskiössä on luovan alan vaikuttajista koostuva Lenovo Creator Crew –tiimi. Tiimin jäsenet hakevat avoimessa kilpailussa seuraavia Next Generation Creator by Lenovo –voittajia rakentamaan uutta ja parempaa festivaalikokemusta nykypäivän teknologiaa hyödyntäen. Kampanja huipentuu lopputulosten julkaisuun Weekend Festival ja Blockfest –festivaaleilla.

”Kasaamamme Creator Crew -tiimi on esimerkki vahvasta intuitiosta omaan tekemiseen. He ovat luovia tekijöitä, joille teknologia on väline, joka auttaa tuottamaan uniikkeja asioita ja jättämään yhteisöön omannäköisensä jäljen. Juuri tällaisia nuoria halusimme mukaan rohkaisemaan muita ja näyttämään, miten nykypäivän päätelaitteet mahdollistavat ja ovat avainasemassa myös unelmien toteutumisessa”, kertoo Lenovon Suomen ja Baltian markkinointipäällikkö Jani Hermansson.

Mukana tiimissä ovat pelisuunnittelua edustava **Karoliina Korppoo**, PC-pelin Cities: Skylines –pelin pääsuunnittelija, EDM-musiikkia edustava **Alex Matsson**, jonka debyyttisinkku UFO rikkoi juuri 8 miljoonan kuuntelun rajan Spotifyssa, muotoilua edustava **Tebian**, mies .TEBIAN tuotemerkin takana, sosiaalista mediaa edustava **Jekku Berglund,** vaikuttaja ja somemanageri Radio Loopin somesuosion takana sekä muotisuunnittelua edustava **Zouseph’s**, jonka käsintehdyt, pienissä erissä valmistetut vaatteet ovat yksityiskohtia arvostavien suosiossa. Lisäksi kampanjan aikana tullaan julkaisemaan toistaiseksi salassa pidettävä musiikkialan huippunimi, joka liittyy tiimiin myöhemmin.

”Haluamme tällä yhteistyöllä haastaa käsityksen nykypäivän festarielämyksistä. Odotan jännityksellä millaisia ideoita kilpailun kautta löytämämme nuoret kyvyt tuovat pöytään” Jyri Heikkinen Weekend Festivalilta kommentoi.

Avoimesta hausta valitut voittajat ideoivat, suunnittelevat ja toteuttavat yhdessä Creator Crew -tiimin kanssa tuotteet tai teokset, jotka julkaistaan elokuussa Weekend Festival ja Blockfest –festivaaleilla. Kampanjaa seurataan kevään ja kesän aikana Lenovo Suomen, Weekend Festivalin ja Blockfestin sekä Creator Crewn jäsenten sosiaalisen median kanavissa. Kampanja tulee näkymään myös jakelukanavissa ja ulkoisissa ostetun median pinnoissa.

”Lenovo ja kaksi oman genrensä suosituinta kotimaista festivaalia tulevat tänä vuonna toteuttamaan monta unelmaa Creator Crewn avulla. Tästä rakentuu vielä monesta eri näkökulmasta tarkasteltuna upea tarina, jossa on mahtavaa olla mukana”, summaa Blockfestin kumppanivastaava Joni Siintovaara.

Osallistu ja seuraa #JätäJälki –kampanjaa osoitteessa [www.lenovocrew.com](http://www.lenovocrew.com)

Lisätietoja kampanjasta:

Jani Hermansson

Lenovon Suomen ja Baltian markkinointipäällikkö

jhermansson@lenovo.com

+35850 592 7740